**Smågruppeopplegg**

Les Johannes 13:35

I søndagens tale snakket Torbjørg Oline om at vi som følger Jesus blir satt inn i en familie, der vi ideelt sett skulle oppleve å bli sett og elsket, OG se og elske andre.

Hva kan vi gjøre i vårt fellesskap for å inkludere flere i menighetsfamilien?

Hva skal til for at du kjenner at du hører til og er en del av familien?

Der det er mennesker er det rot, derfor må vi være et nådefelleskap som viser og tar imot nåde fra hverandre.

Les Kolosserne 3.14-17

Hvilke tanker gjør du deg når du leser dette?

Selv om bakkemannskapet kan svikte, er Gud større og Jesus er det perfekte uttrykket bildet av Gud.

Les Kolosserne 1.15-20.

Snakk om beskrivelsene av Jesus, hva legger du merke til, hva har du til gode å erfare av Jesus, slik Han er beskrevet her?

Hvordan vil DU beskrive Jesus i ditt liv?